มีอาการเวียนหะวเหม็นอาหารบางอย่างค่ะและมีอาการอาเจียนมีอะไรดุ้งดิ้งในท้องด้วยแต่ฝังเข็มมาจะ2ปีแร้วค่ะ
สวัสดีค่ะ หากฝังยาคุมกำเนิดอยู่ โอกาสในการตั้งครรภ์นั้นถือว่าน้อยมาก เพราะประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05%ดังนั้น อาการเวียนหัว เหม็นอาหารที่เป็นอยู่ จึงไม่น่าเกิดจากการตั้งครรภ์ แต่อาจเกิดจากสาเหตุอื่นๆ เช่น ร่างกายขาดน้ำจากการดื่มน้ำน้อย เสียเหงื่อมาก หรือเกิดจากมีภาวะโลหิตจาง เมารถ เมาเรือ หรือจากการมีความเครียด วิตกกังวล พักผ่อนไม่เพียงพอ นอนไม่หลับ เป็นต้น แต่หากมีอาการเวียนหัวแบบบ้านหมุน อาจเกิดจากโรคของหู เช่น โรคหินปูนในหูชั้นในเคลื่อน โรคน้ำในหูไม่เท่ากัน หูชั้นในอักเสบ เป้นต้นในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเปล่าเยอะๆ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้น หากมีอาการเวียนหัวมาก อาจลองทานยาแก้เวียนหัว เช่น dimenhydrinate (ไดเมนไฮดริเนต), betahistine (เบต้าฮีสทีน), cinnarizine (ซินนาริซีน) เป็นต้น หากอาการยังไม่ดีขึ้น ควรไปพบแพทย์เพื่อตรวจหาสาเหตุค่ะสำหรับอาการรู้สึกดุ้งดิ้งในท้อง น่าจะเกิดจากการที่ลำไส้มีการเคลื่อนไหวได้ค่ะ โดยเฉพาะหากมีอาการอาเจียน ลำไส้ก็จะมีการเคลื่อนไหวมากขึ้นด้วยอย่างไรก็ตาม หากรู้สึกกังวล ก็อาจลองตรวจหาการตั้งครรภ์ดูค่ะ